Αχτσιόγλου: 120 δόσεις και κoύρεμα έως 85% στη ρύθμιση των χρεών προς τα Ταμεία

Θα επιστρέψουμε και εφέτος της υπεραπόδοση του πλεονάσματος δηλώνει η υπουργός Εργασίας

Η ΑΝΑΔΗΜΟΣΙΕΥΣΗ ΣΕ ΜΜΕ ΚΑΙ ΙΣΤΟΣΕΛΙΔΕΣ ΕΠΙΤΡΕΠΕΤΑΙ ΜΟΝΟ ΜΕ ΕΓΓΡΑΦΗ ΑΔΕΙΑ ΤΟΥ UNFOLLOW. ΔΕΙΤΕ ΤΟΥΣ ΟΡΟΥΣ ΧΡΗΣΗΣ

«Η ρύθμιση για τα χρέη προς τα ασφαλιστικά ταμεία θα προβλέπει αποπληρωμή σε έως και 120 δόσεις με κούρεμα προσαυξήσεων έως 85%. Θα καλύπτει ελεύθερους επαγγελματίες χωρίς πτωχευτική ικανότητα π.χ. μηχανικούς, δικηγόρους καθώς και αγρότες, ανεξαρτήτως ύψους οφειλής δηλώνει η υπουργός Εργασίας Ε Αχτσιόγλου στο Έθνος της Κυριακής .

Σημειώνει ότι η ρύθμιση αφορά και , ελεύθερους επαγγελματίες με πτωχευτική ικανότητα π.χ. εμπόρους, που είτε έχουν οφειλές έως 20.000 ευρώ είτε τα χρέη τους είναι κατά 85% προς τα ασφαλιστικά ταμεία.

Η κ. Αχτσιόγλου σημειώνει ότι εφέτος όπως και πέρυσι η υπέρβαση των δημοσιονομικών στόχων αφήνει στην κυβέρνηση το περιθώριο να επιστρέψει στην κοινωνία την υπεραπόδοση του πλεονάσματος, αλλά ε φέτος «είναι σημαντικά μεγαλύτερο το ποσό που θα διατεθεί για τη στήριξη των πιο αδύναμων προκειμένου να αποκατασταθούν αδικίες που προκάλεσαν νόμοι των προηγούμενων κυβερνήσεων, όπως για παράδειγμα η παρακράτηση εισφορών υγείας επί πλασματικών και όχι επί των πράγματι καταβαλλόμενων συντάξεων».

Σύμφωνα με την υπουργό Εργασίας βρίσκεται στο τελικό στάδιο επεξεργασίας η υπουργική απόφαση για τη ρύθμιση των χρεών.

Για την τρίτη αξιολόγηση ανέφερε πως η διαπραγμάτευση εξελίσσεται με γοργούς ρυθμούς, σε μια ατμόσφαιρα αρκετά ευνοϊκότερη από το παρελθόν, η οποία επικαθορίζεται από τη θετική στιγμή που υπάρχει στην ελληνική οικονομία. «Τα θέματα ένα προς ένα κλείνουν, συχνά σε επίπεδο τεχνικών κλιμακίων» ανέφερε και εκτίμησε πως με την ολοκλήρωση της τρίτης αξιολόγησης, πριν το τέλος του χρόνου, «θα περάσουμε στη φάση της περαιτέρω εξειδίκευσης των μέτρων ρύθμισης του χρέους και την ολοκλήρωση της τελικής αξιολόγησης του προγράμματος. Από την άνοιξη του 2018 θα μπορούμε πλέον να συζητάμε αποκλειστικά για τους όρους της εξόδου από το πρόγραμμα δημοσιονομικής προσαρμογής τον Αύγουστο του 2018».

«Αυτή θα είναι ταυτόχρονα και η περίοδος που θα προετοιμάσει τη δυναμική είσοδο της χώρας στην επόμενη μέρα» ανέφερε η κ. Αχτσιόγλου .

Η ΑΝΑΔΗΜΟΣΙΕΥΣΗ ΣΕ ΜΜΕ ΚΑΙ ΙΣΤΟΣΕΛΙΔΕΣ ΕΠΙΤΡΕΠΕΤΑΙ ΜΟΝΟ ΜΕ ΕΓΓΡΑΦΗ ΑΔΕΙΑ ΤΟΥ UNFOLLOW. ΔΕΙΤΕ ΤΟΥΣ ΟΡΟΥΣ ΧΡΗΣΗΣ